[image: ]О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-223/16.05.2024 г.

ДО
ОБЩИНСКИ СЪВЕТ ЗЛАТОГРАД

Относно: Възлагане изпълнението на обекти от Програмата за капиталови разходи за 2024 г. на Община Златоград

УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

 	С ваше решение № И 57 от 19.02.2024 г. бе одобрена Програмата за капиталови разходи за 2024 г., на Община Златоград.
В нея са включени обекти, по ваше предложение, свързани с проектиране на канализации на „Ушев дол“, с. Старцево, ул.„Крайречна“, с. Старцево, проектиране на колектор на ул. „Възраждане“, гр. Златоград, както и проектиране на следните улици: „Изгрев“, с. Ерма река; улиците: „Ален мак“, „Орфей“, „П.Пенев“, „Люлин“, „Здравец“, с. Старцево; „Рожен“, „Беловидово“, „Акация“, „Ангел Киряков“, гр. Златоград. Включено е също проектиране и на две подпорни стени: за уширение и укрепване на гробищен парк и на Крушкова махала, с. Ерма река.
Одобрените суми, в Програмата за капиталови разходи за 2024 година, за съответните обекти, няма да са достатъчни за цялостното проектиране на посочените улици и канализации.
Съгласно Указания за въвеждане на информацията за капиталови разходи, в модул „Капиталови разходи и текущи ремонти“ на ИСО, дадени от Министерство на финансите, с писмо № ФО от 06.02.2024 г., се подава информация за конкретните обекти, съдържаща технически параметри като: дължина, участъци, период за изпълнение и т.нат.
С оглед на това, Община Златоград подаде данни в модула, извадка от които прилагаме към настоящото писмо.
За възлагане на доклади за откриване на процедури по ЗОП се изготвят технически спецификации, както и технически задания за проектиране, които съдържат определени технически параметри. За стартирането на процедурите за възлагане на обществена поръчка, е необходимо да се уточнят дали подадените участъци за проектиране са тези, които вие сте предложили.  
	Изразявам готовност да участваме в работна група с вас за по-оперативното изпълнение на заложените обекти. 

Приложение: Съгласно текста.

С уважение,

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

